Diari Oficial de la Generalitat Valenciana


Sumari del DOGV 6879, del 10-10-2012 (2012/9110)

Notificació de laude arbitral de consum. Expedient número COIJAC/2012/282/46.
-----------------------------------------------------------------------------

### Dades del document

Número de DOGV
:   6879

Data del DOGV
:   10-10-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/9110


Organisme emissor
:   Conselleria d'Economia, Indústria i Comerç

Tipus de document
:   Anunci

Notificació de laude arbitral de consum. Expedient número COIJAC/2012/282/46. [2012/9110]  
Com que ho ha acordat la presidenta de la Junta Arbitral de Consum de la Comunitat Valenciana, en l'expedient arbitral COIJAC/2012/282/46, a l'empara del que disposen els articles 58 i 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, es notifica a l'interessat que s'indica a continuació el laude arbitral recaigut en l'expedient indicat, per mitjà d'este edicte:  
  
Interessat: Sid Aud Mejaled.  
Últim domicili conegut: c/ Riu Palància, 38, 4, 1a, 12404 Castelló de la Plana (Castelló).  
Expedient: COIJAC/2012/282/46.  
Laude de data 20 de juliol de 2012 que es dicta a València, en els termes següents: «Este col·legi arbitral estima parcialment les pretensions de Sid Aud Mejaled enfront d'Orange (France Telecom Espanya, SA), perquè l'entitat reclamada no ha acreditat que haja existit cap retard en el pagament del servici al gener de 2012 que motivara la petició de pagament avançat, ni que prèviament el reclamant fóra informat de la seua situació econòmica i de la forma en què havia de procedir.  
  
Pel que s'ha exposat, este col·legi arbitral considera equitatiu que Orange considere resolt el contracte objecte de controvèrsia, sense cap tipus de penalització per al reclamant i que atenga la petició de portabilitat realitzada pel reclamant de la línia 477 540 345. En conseqüència, l'empresa reclamada ha d'anul·lar la factura de data 12.02.2012 per l'import de 41,30 euros (impostos inclosos), en concepte de baixa en tarifa de veu contractada.  
Quant a la reconvenció formulada, d'acord amb el que s'ha exposat, s'estima parcialment, i el reclamant ha d'abonar a l'empresa reclamada la factura d'agost de 2011, per un import de 161,76 euros (impostos inclosos). Pot pagar contra targeta de crèdit, cridant al telèfon 738 375 826, o fent un ingrés en el número de compte de BSCH 0049 1500 02 5177552539.  
El contingut del laude s'ha de complir en el termini de 30 dies comptador des de l'endemà de la notificació.»  
Este laude té caràcter vinculant i executiu i és eficaç des del dia de la notificació.  
La qual cosa es fa saber a l'interessat reclamant amb caràcter general segons el que preveuen el Reial Decret 636/1993, de 3 de maig, que regula el Sistema Arbitral de Consum, i la Llei 60/2003, de 23 de desembre, d'Arbitratge, i se li comunica que, dins dels deu dies següents a la notificació del laude, pot demanar al col·legi arbitral la correcció, l'aclariment o el complement del laude, d'acord amb el que disposa l'article 39. Contra el laude és possible l'acció d'anul·lació, que s'ha de presentar davant de l'Audiència Provincial en el termini dels dos mesos següents a la notificació o a l'aclariment a què es referix l'article 39 de la Llei d'Arbitratge, d'acord amb el que establixen els articles 40 i següents de la Llei d'Arbitratge 60/2003.  
  
I, perquè servisca de notificació a l'interessat indicat més amunt, s'expedix este edicte.  
  
València, 19 de setembre de 2012.- La presidenta de la Junta Arbitral: Gema Ferrer Portillo.